b'\n_START_ARTICLE_\nKari Meronen\n_START_PARAGRAPH_\nKari Meronen (s\xc3\xbcndinud 16. veebruaril 1947 Helsingis) on Soome endine poksija._NEWLINE_Meronen oli kokku neljakordne 1965. aastal Soome meister \xe2\x80\x93 k\xc3\xa4rbeskaalus (kuni 51 kg) 1965. aastal, kukk-kaalus (kuni 54 kg) 1966. aastal, sulgkaalus (kuni 57 kg) 1967. aastal ja I kergekeskkaalus (kuni 63,5 kg) 1969. aastal. Ta sai Soome meistriv\xc3\xb5istlustel kergekaalus (kuni 60 kg) 1968. aastal II koha._NEWLINE_Meronen osales kolm korda Eesti NSV \xe2\x80\x93 Soome s\xc3\xb5pruskohtumistel ja v\xc3\xb5itis k\xc3\xb5ik oma kohtumised \xe2\x80\x93 1966. aastal, 1968. aastal ja 1969. aastal._NEWLINE_Meronen osales 16. Euroopa meistriv\xc3\xb5istlustel Ida-Berliinis 1965. aastal k\xc3\xa4rbeskaalus (kuni 51 kg), kuid kaotas oma kohtumise I ringis ja j\xc3\xa4i edasisest medaliheitlusest v\xc3\xa4lja, 17. Euroopa meistriv\xc3\xb5istlustel Roomas 1967. aastal kergekaalus (kuni 60 kg), kuid kaotas oma kohtumise II ringis hilisemale Euroopa meistrile ja kuldmedaliv\xc3\xb5itjale J\xc3\xb3zef Grudzie\xc5\x84ile (Poola) ja j\xc3\xa4i edasisest medaliheitlusest v\xc3\xa4lja ning 18. Euroopa meistriv\xc3\xb5istlustel Bukarestis 1969. aastal I kergekeskkaalus (kuni 63,5 kg), kuid kaotas oma kohtumise I ringis ja j\xc3\xa4i edasisest medaliheitlusest v\xc3\xa4lja._NEWLINE_Meronen poksis juulist 1969 kuni m\xc3\xa4rtsini 1974 elukutselisena. Ta pidas kokku 10 kohtumist ning v\xc3\xb5itis need k\xc3\xb5ik (neist 6 nokaudiga).\n_START_SECTION_\nIsiklikku\n_START_PARAGRAPH_\nKa Kari Merose vennad Erkki ja Risto olid tuntud Soome poksijad.'